**Nõmme linnaosa** on halduslik linnaosa Tallinna lõunaosas. 

See piirneb läänes Harku valla, loodes Haabersti ning põhjas Mustamäe ja Kristiine linnaosaga. Idas piirneb Nõmme Kesklinna linnaosa ja Rae vallaga. Lõunas on Kiili ja Saku vald ning kagus Saue vald. Nõmme linnaosa hõlmab suures osas kunagise Nõmme linna territooriumi.

Linnaruum ja territoorium
-------------------------

### Asumid

Nõmme linnaosas on järgmised asumid:

|  |  |
| --- | --- |
| 1. Laagri, pindala 0,55 km²
2. Pääsküla, pindala 5,95 km²
3. Kivimäe, pindala 2,20 km²
4. Vana-Mustamäe, pindala 1,75 km²
5. Hiiu, pindala 2,50 km²
6. Nõmme, pindala 4,60 km²
7. Rahumäe, pindala 1,75 km²
8. Liiva, pindala 3,25 km²
9. Männiku, pindala 3,70 km²
10. Raudalu, pindala 2,45 km²
 |  |

### Haldamine, linnaosa juhtimine

Tallinna linnavolikogu võttis 7. septembril 2006. aastal vastu linnaosa olemuse, juriidiline staatuse ja pädevuse määruse nr 55 (Nõmme linnaosa põhimäärus, 2006). Linnaosa tegevuse juhtimiseks on moodustatud linna ametiasutusena Nõmme linnaosavalitsus, mida juhib linnaosavanem. Tallinna linnavolikogu tööorganina tegutseb linnaosas Tallinna Nõmme Linnaosa Halduskogu, mis moodustatakse Tallinna põhimääruses sätestatud korras.

2022. aasta juunist on Nõmme linnaosavanem Karmo Kuri.

Linnaosavanemad| Aasta | Nimi | Erakond |
| --- | --- | --- |
| 1993 | Jüri Jõgeva, sünd 22. juuli 1940 (83-aastane) |  |
| 1993–1995 | Ago Naarits (13. august 1954–19. juuli 1996) |  |
| 1995–1996 | Kalju Leppik (29. november 1931 - 29. juuni 2017) |  |
| 1996–1999 | Värner Lootsmann, sünd 18. august 1945 (78-aastane) | Eesti Keskerakond |
| 1999 | Vilja Savisaar, sünd 15. august 1962 (61-aastane) | Eesti Keskerakond |
| 1999–2003 | Urmas Paet, sünd 20. aprill 1974 (49-aastane) | Eesti Reformierakond |
| 2003–2005 | Hanno Pevkur, sünd 2. aprill 1977 (47-aastane) | Eesti Reformierakond |
| 2005 | Erik Sandla, sünd 2. juuni 1961 (62-aastane) | Erakond Res Publica |
| 2005–2011 | Rainer Vakra, sünd 10. märts 1981 (43-aastane) | Eesti Keskerakond |
| 2011–2013 | Erki Korp, sünd 20. august 1973 (50-aastane) | Eesti Keskerakond |
| 2013–2016 | Tiit Terik, sünd 15. juuni 1979 (44-aastane) | Eesti Keskerakond |
| 2016–2017 | Tiia-Liis Jürgenson, sünd 6. märts 1963 (61-aastane) | Eesti Keskerakond |
| 2017–2021 | Grete Šillis, sünd 4. oktoober 1991 (32-aastane) | Eesti Keskerakond |
| 2021-2022 | Lauri Paeveer, sünd 10. märts 1983 (41-aastane) | Sotsiaaldemokraatlik Erakond |
| 2022 | Karmo Kuri, sünd 27. august 1987 (36-aastane) | Sotsiaaldemokraatlik Erakond |

Loodus
------

### Looduskaitseobjektid

Piirkonda jäävad kaitsealad
Suurim looduskaitseobjekt on Nõmme-Mustamäe maastikukaitseala, teine on Pääsküla raba. Tallinna piiresse jääv Harku raba ja mets on võetud kohaliku kaitse alla, Harku valla territooriumile jääv suurem osa rabast pole senini looduskaitse alla võetud.

### Rändrahnud

* Männiku hiidrahn
* Liiva jaama rahn
* Rahumäe rändrahn
* Raudalu kivid
* Õpiringi kivid

### Taimkate

Nõmme kõrghaljastuse moodustavad põhiliselt männid, millest tuleneb Nõmme linnaosa nimi.[*viide?*]

### Veestik

Nõmme lõunapiiril voolab Pääsküla jõgi. 

Järvi on Viljandi maantee ümbruses. Männiku karjääridesse on tekkinud veekogud. Pääsküla rabas ja Harku rabas on veekogusid, mis on tekkinud turbavõtmise ja muu inimtegevuse tagajärjel.

Kultuuriline keskkond
---------------------

### Pargid ja haljastus

Puiesteed ja pargid on olnud Nõmme linnaosa olulised tunnused. Enamik Nõmme parke ja puiestikke on võetud kaitse alla.

Vabaduse puiestee, Pärnu maantee ja Männiku tee laiendamistega transiitmagistraalideks ja rekonstrueerimistega on sealsed puiestikud maha võetud või asendatud muu taimestikuga.[*viide?*]

### Transport

Rongiliiklus on olnud oluline tegur Nõmme linnaosa arengus.

Bussiliiklus on oluline ühendusviis Tallinnaga. Seda on arendatud peamiselt Tallinna linna vaatevinklist lähtudes. Seetõttu on Nõmme linnaosal valdavaks liiklusvahendiks saanud autod. Kergliiklusvahendid, eeskätt jalgrattad, on ohtliku liikluse tõttu tagaplaanile jäänud, vaatamata suuremal osal Nõmmel 30 km/h piirkiiruse kehtestamisele. Jalgrattad ja muu kergliiklus muutub taas populaarseks, millele aitab kaasa kergliiklusteede hea olukord ning teede rekonstrueerimine.[*viide?*]

#### Tänavad

Linnaosa läbib viis suuremat magistraali: Pärnu maantee, Vabaduse puiestee, Männiku tee, Kadaka puiestee ja Viljandi maantee. Nõmme keskusse suubub Ehitajate tee Mustamäelt.

### Hooned

Nõmme turg
Suur osa Nõmmel ehitatud majadest on miljööväärtuslikud. Nõmme eri piirkondades kuuluvad nad eri ajajärkudesse.

Osa ehitistest on muinsuskaitse all.

Elanikkond
----------

| Aasta | Arvestuslikrahvaarv1. jaanuari seisuga |
| --- | --- |
| 2003 | 35 925 |
| 2004 | 37 772 |
| 2005 | 39 102 |
| 2006 | 39 436 |
| 2007 | 38 856 |
| 2008 | 38 725 |
| 2009 | 38 428 |
| 2010 | 38 100 |
| 2011 | 38 275 |
| 2012 | 38 898 |
| 2013 | 39 049 |
| 2014 | 39 487 |
| 2015 | 39 501 |
| 2016 | 39 448 |
| 2017 | 39 357 |
| 2018 | 39 538 |
| 2019 | 39 422 |
| 2020 | 38 509 |
| 2021 | 38 044 |
| 2022 | 37 404 |
| 2023 | 37 501 |

Rahvastikuregistri andmetel oli 2016. aasta 1. jaanuari seisuga Nõmme linnaosa elanikest eestlasi 85,3%, venelasi 11,1%, ukrainlasi 1,2%, valgevenelasi 0,5%, soomlasi 0,4%, juute 0,1%, tatarlasi 0,1% ja muudest rahvustest inimesi 1,3%. Kodakondsuse järgi oli Eesti kodanikke 92,8%, määratlemata kodakondsusega isikuid 3,1%, Venemaa kodanikke 2,0%, Ukraina kodanikke 0,4% ja Soome kodanikke 0,4%.

2011. aasta rahvaloenduse andmetel oli Nõmme linnaosas 35 463 elanikku kellest eestlasi oli 30 484 (85,96%).

Haridus
-------

Tallinna Nõmme Gümnaasiumi õppehoone aadressil Raudtee 73

Nõmme linnaosa üldhariduskoolid| Nimi | Tüüp | Õppekeel | Asum | Aadress |
| --- | --- | --- | --- | --- |
| Hiiu Kool | põhikool | eesti | Nõmme | Raudtee 73 |
| Nõmme Erakool | põhikool (era) | eesti | Nõmme | Idakaare 5 |
| Püha Johannese Kool | põhikool (era) | eesti | Nõmme | Tähe 2 |
| Tallinna Kivimäe Põhikool | põhikool | eesti | Kivimäe | Leegi 14 |
| Tallinna Nõmme Gümnaasium | gümnaasium | eesti | Hiiu | Raudtee 73 |
| Tallinna Nõmme Põhikool | põhikool | eesti | Nõmme | Raudtee 68 |
| Tallinna Pääsküla Kool | põhikool | eesti | Pääsküla | Vikerkaare 10 // Põllu 109 |
| Tallinna Rahumäe Põhikool | põhikool | eesti | Rahumäe | Vabaduse puiestee 50 |

Ajalugu
-------

Nõmmet on mainitud hiliskeskaegsetes märkmetes.

Vaata ka
--------

* Nõmme
* Nõmme Kultuurikeskus
* Nõmme Kalju
* Nõmme seltside ja ühenduste loend
* Nõmme Sotsiaalmaja
* Nõmme loomakliinik

Viited
------

1. ↑  Statistikaamet, vaadatud 11.12.2018.
2. ↑  Statistikaamet, vaadatud 24.07.2023.
3. ↑  Nõmme linnaosa arengukava 2008–2012. Lk 114 (Tabel 32).
4. ↑  Nõmme linnaosa põhimäärus. Tallinna Linnavolikogu 7. septembri 2006. a määrus nr 55. Riigi Teataja
5. ↑  "Linnavalitsus nimetas Karmo Kuri Nõmme linnaosa vanemaks". *Tallinn*. Vaadatud 10. jaanuaril 2023.
6. ↑  Tallinn : entsüklopeedia. 2. N-Ü, 2004. lk. 21
7. ↑  Nõmme linnaosa vanema ametisse asub Erki Korp. Nõmme veebileht, Tallinn
8. ↑   Nõmme veebileht, Tallinn
9. ↑  "Harku metsa kaitseala moodustamine ja kaitse-eeskiri–Riigi Teataja". *www.riigiteataja.ee*. Vaadatud 10. jaanuaril 2023.
10. ↑  Tallinna rahvastikuregistri järgi
11. ↑  "Tallinn arvudes 2016" (PDF). Originaali (PDF) arhiivikoopia seisuga 13. veebruar 2017.
12. ↑  Päring Statistikaameti andmebaasist
13. ↑  Tallinna Nõmme linnaosa koolid. Tallinna Haridusameti veebisait.

Kirjandus
---------

* Leho Lõhmus. Nõmme läbi aegade. Nõmme Linnaosa Valitsus, 2001
* Leho Lõhmus. Nõmme ajalugu. Koolibri. 2006

Välislingid
-----------

|  |  |
| --- | --- |
|  | Pildid, videod ja helifailid Commonsis: **Nõmme linnaosa** |

* Nõmme linnaosa veebileht
* Nõmme Sõnumid. Nõmme linnaosa ajaleht
* Nõmme linnaosa üldplaneering

Tallinna väike vapp
Tallinna linnaosad ja asumid

**Linnaosad:**  Haabersti linnaosa **·**  Kesklinna linnaosa **·**  Kristiine linnaosa **·**  Lasnamäe linnaosa **·**  Mustamäe linnaosa **·**  Nõmme linnaosa **·**  Pirita linnaosa **·**  Põhja-Tallinna linnaosa
**Asumid (allasumid):** Aegna **·**  Astangu **·**  Haabersti **·**  Hiiu **·**  Iru **·**  Juhkentali **·**  Järve **·**  Kadaka **·**  Kadriorg **·**  Kakumäe **·**  Kalamaja **·**  Karjamaa (Hundipea) **·**  Kassisaba **·**  Katleri **·**  Keldrimäe **·**  Kelmiküla **·**  Kitseküla **·**  Kivimäe **·**  Kloostrimetsa **·**  Kompassi **·**  Kopli **·**  Kose (Kose-Kallaste **·**  Lükati **·**  Varsaallika) **·**  Kuristiku **·**  Kurepõllu **·**  Laiaküla **·**  Lepiku **·**  Laagna **·**  Laagri **·**  Liiva **·**  Lilleküla (Lille **·**  Mooni **·**  Linnu **·**  Marja) **·**  Loopealse **·**  Luite **·**  Maakri **·**  Maarjamäe **·**  Merimetsa **·**  Merivälja **·**  Mustakivi **·**  Mustamäe **·**  Mustjõe **·**  Mõigu **·**  Mäeküla **·**  Mähe (Kaasiku **·**  Mähe aedlinn) **·**  Männiku **·**  Nõmme **·**  Pae **·**  Paevälja (Paekalda) **·**  Paljassaare **·**  Pelgulinn **·**  Pelguranna **·**  Pirita **·**  Pääsküla (Vana-Pääsküla) **·**  Priisle **·**  Pikaliiva (Vikimõisa) **·**  Raua **·**  Raudalu (Raku) **·**  Rahumäe **·**  Rocca al Mare **·**  Sadama **·**  Seli **·**  Siili **·**  Sibulaküla **·**  Sõjamäe (Sõstramäe) **·**  Sikupilli **·**  Sitsi **·**  Sääse **·**  Südalinn **·**  Tatari **·**  Tondi **·**  Tiskre **·**  Tõnismäe **·**  Torupilli **·**  Tondiraba **·**  Uuslinn **·**  Uus Maailm **·**  Vismeistri **·**  Vanalinn (All-linn **·**  Toompea) **·**  Vana-Mustamäe **·**  Veerenni **·**  Veskimetsa **·**  Väike-Õismäe (Järveotsa) **·**  Väo **·**  Õismäe **·**  Ülemistejärve **·**  Ülemiste